El Poliesportiu acull el repte de córrer 100 Km del burjassoter Mario Raúl Martínez Castaño (ACTIVITAT SUSPESA)
2025-07-24

Amb tota la il·lusió, amb ganes que el Poliesportiu Municipal de Burjassot s’òmpliga de corredores i corredors i de públic que done suport a la iniciativa, el burjassoter Mario Raúl Martínez Castaño s’ha proposat córrer 100 Km en pista, el pròxim 13 de novembre. El seu repte s’anomena ‘Avanza 100 Km’ i amb ell, Mario persegueix l’objectiu de recaptar fons per a la investigació de Distròfies Hereditàries de Retina.

Amb la col·laboració de la Regidoria d’Esports, dirigida per Juan Gabriel Sánchez, que cedeix la instal·lació per al desenvolupament del repte, Mario, que pateix la síndrome de Usher Tipus II, el qual el converteix en una persona amb sordocega, estarà acompanyat en aquesta ventura per Iván Penalba, ultra fondista amb el rècord d’Espanya de 12 i 24 hores i rècord mundial de les 12 hores en cinta de córrer i que ha estat preparant a l’esportista burjassoter perquè puga superar aquest gran repte sense problemes.

Mario correrà sense detindre’s 100 Km guiat per Iván, i acompanyat de tots els corredors i corredores que vulguen acompanyar-ho en el seu repte i que es podran inscriure en diferents distàncies (5 Km, 10 Km, 15 Km, 21 Km, etc. ) perquè l’atleta no vaja sol en cap moment de la jornada. Tots els fons recaptats amb les inscripcions aniran destinats a Retina Comunitat Valenciana.

Les inscripcions poden fer-se en aquest ENLLAÇ i els dorsals es recolliran en Intersport del Parc Comercial Ademuz. Amb cada inscripció es remetrà un correu amb informació detallada de l’esdeveniment i dels dies i hores de recollida dels dorsals.

El repte compta amb la col·laboració d’esportistes de la talla de David Martínez Jiménez, Ricardo Ten, David Casinos, Elisabeth Ríos o Natacha López.